
 
 ประกาศเทศบาลตำบลบางปะกงพรหมเทพรังสรรค์
เรื่อง  การจ้างออกแบบโครงการก่อสร้างรางระบายน้ำคอนกรีตเสริมเหล็กคลองตาส้ม
โดยวิธีคัดเลือกแบบจำกัดข้อกำหนด
………………………………………..
                  ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์
จะจ้างออกแบบโครงการก่อสร้างรางระบายน้ำคอนกรีตเสริมเหล็กคลองตาส้ม หมู่ที่ ๑๘ ตำบลบางปะกง อำเภอบางปะกง จังหวัดฉะเชิงเทรา ขนาดกว้าง ๓.๐๐ เมตร ระยะทางยาว ๒๐๓.๐๐ เมตร พร้อมป้ายโครงการ งบประมาณค่าก่อสร้าง จำนวน ๖,๐๐๐,๐๐๐.-บาท (-หกล้านบาทถ้วน-) ราคาค่าจ้างออกแบบจำนวน ๑๒๐,๐๐๐.-บาท (-หนึ่งแสนสองหมื่นบาทถ้วน-)
                   ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคล ผู้มีอาชีพรับจ้างงานที่จ้างออกแบบดังกล่าว ซึ่งผลงานการออกแบบประเภทเดียวกัน หรืองานที่มีลักษณะใกล้เคียงกันในวงเงินค่าก่อสร้างไม่น้อยกว่า 3,000,000.-บาท (-สามล้านบาทถ้วน-) เป็นสัญญาฉบับเดียวกันโดยมีหนังสือรับรองผลงานมาแสดงด้วย และเป็นผลงานที่เป็นคู่สัญญาโดยตรงกับส่วนราชการหรือหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายข้อบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลบางปะกงพรหมเทพรังสรรค์เชื่อถือได้
๒. กรรมการผู้จัดการหรือหุ้นส่วนผู้จัดการของนิติบุคคลนั้น จะต้องเป็นคนไทย และเป็นนิติบุคคลที่มีผู้ถือหุ้นเป็นคนไทยเกินร้อยละห้าสิบของทุนการจัดตั้งนิติบุคคลนั้น
๓. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
๔. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย  เว้นแต่รัฐบาลของ     ผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการจ้างครั้งนี้
๖. ผู้ให้บริการต้องแสดงคุณวุฒิ ประวัติการทำงาน ของสถาปนิกและหรือวิศวกรที่ประจำและไม่ประจำ โดยต้องแนบใบประกอบวิชาชีพทางสถาปัตยกรรม วิศวกรรม และระบบอื่น ๆ
กำหนดดูสถานที่เพื่อออกแบบ (ให้กองช่างเป็นผู้พาไปดูสถานที่ดำเนินการ) ในวันที่ ๒๑ พฤษภาคม ๒๕๕๖ ระหว่างเวลา ๑๐.๐๐ น.ถึง ๑๑.๐๐ น. ณ กองช่าง เทศบาลตำบลบางปะกงพรหมเทพรังสรรค์ และรับฟังคำชี้แจงรายละเอียดเพิ่มเติมในวันและเวลาเดียวกัน
กำหนดยื่นซองเสนองาน ระหว่างวันที่ ๗ พฤษภาคม ๒๕๕๖ ถึงวันที่ ๒๑ พฤษภาคม ๒๕๕๖  เวลา ๐๘.๓๐ – ๑๖.๓๐ น. ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๘ พฤษภาคม ๒๕๕๖ ยื่นซองเสนองาน ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ นถึง ๑๖.๓๐ น. โดยถือเอานาฬิกาของทางราชการเป็นสำคัญ
                   กำหนดเปิดซองเสนองาน ในวันที่ ๒๒ พฤษภาคม ๒๕๕๖ เวลา ๑๐.๐๐ น. – ๑๑.๐๐ น. ณ ศูนย์จัดซื้อจัดจ้างท้องถิ่นอำเภอบางปะกง
 ผู้สนใจติดต่อขอรับเอกสารใบเสนองาน เลขที่ ๔/๒๕๕๖ ระหว่างวันที่ ๗ พฤษภาคม ๒๕๕๖  ถึงวันที่ ๒๑ พฤษภาคม ๒๕๕๖ ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๓๑๕๒-๓ ในวันและเวลาราชการ
 	
                             ประกาศ   ณ   วันที่  ๓  เดือน  พฤษภาคม  พ.ศ. ๒๕๕๖

         (นายจรัญ งาสุวรรณ์)
          นายกเทศมนตรีตำบลบางปะกงพรหมเทพรังสรรค์

